Intal
secont turni des elezions presidenziâls rumenis in program ai 16 di
Novembar si frontaran il prin ministri Victor Ponta (Partît Sociâl
Democratic) e Klaus Iohannis, sindic de citât di Hermannstadt
/ Sibiu. La sfide
però e cjate avonde frede la Union
Democratiche Magjare in Romanie (UDMR),
partît di riferiment de minorance ongjarese de Romanie, che e à
lassât libertât di vôt ai siei eletôrs. La cuistion no je di pôc
se si pense che i ongjarês a son il 7% de popolazion totâl. La
sielte di no poiâ nissun dai doi candidâts e diven dal fat che
Iohannis si à refudât di discuti lis propuestis fatis indenant de
UDMR par incressi l’autoguvier de minorance ongjarese, intant che
Ponta al à za otignût la poie dal Partît de Grande Romanie,
formazion di estreme diestre contrarie a ogni forme di tutele des
minorancis. Di segnalâ che chest partît al à sielzût di poiâ
Ponta par vie che Iohannis al parten a di une altre minorance
presinte in Transilvanie, o sei chê todescje.
Font:
Balkan
Insight,
7/11/14
fur_Latn fur_Latn fur_Latn fur_Latn ita_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fra_Latn tur_Latn kor_Hang unk